
§ 1	På første møde i den nye valgperiode udpeger Handicaprådet sin formand og næstformand blandt medlemmerne af rådet.
§ 2	Handicaprådet udarbejder forretningsorden for rådets virke i valgperioden. Forslag til forretningsorden forelægges til godkendelse på rådets første møde i valgperioden.
§ 3	Indkaldelse til møder i Handicaprådet kan ske på formandens, to medlemmers eller Byrådets initiativ.
§ 4 stk. 1
	Handicaprådets møder ledes af formanden – i dennes fravær af næstformanden.
§ 4 stk. 2 
	Formandens opgaver: 
· Forbereder, leder og følger op på rådets møder, herunder udformning af dagsorden.
· Koordinerer rådets og eventuelle arbejdsgruppers arbejde
· Varetager rådets repræsentative opgaver
§ 4 stk. 3
Næstformandens opgaver:
· Varetager formandens opgaver i dennes fravær
· Forbereder sammen med formanden og sekretariatet rådets møder, herunder udformning af dagsorden
· Ordstyrer på rådets møder 
§ 4 stk. 4
	Sekretariatets opgaver: 
· Udformning af dagsorden med beskrivelse af problemstillinger i sagerne. Forvaltningerne har ansvar for at bidrage til grundigt beskrevne dagsordenspunkter og at relevante bilag sendes med dagsordenen ud
· Udsender dagsorden til rådets medlemmer og stedfortrædere via Skive Kommunes dagsordenssystem
· Fører referat under møderne. Efter hvert dagsordenspunkt laver Handicaprådet en opsummering til referatet. 
· Sørger for medlemmernes underskrift i protokollen
· Udsender referat fra møderne 
· Opdateret årshjul og gæsters oplæg fra møderne gøres tilgængelig via Skive Kommunes dagsordenssystem samtidig med offentliggørelse af referat
· Referatet skal være medlemmerne i hænde senest 7 arbejdsdage efter mødet
· Sørger for at referatet kommer på Skive Kommunes hjemmeside senest 7 arbejdsdage efter mødet
· Sørger for reservation af lokaler til møderne
· Administrativ bistand til formanden og næstformanden 	
§ 5	Handicaprådet holder som minimum 6 årlige møder.
§ 6	Rådets ordinære møder fastlægges et år frem.
§ 7	Formanden skal have forslag til dagsorden senest 3 uger før, hvorefter dagsorden aftales med formand, næstformand og sekretær og udsendes til medlemmerne senest 14 dage før mødet. 
§ 8	Ekstraordinære møder varsles mindst 8 dage før mødet. Den/de, der ønsker et ekstraordinært møde, er ansvarlige for skriftligt at orientere rådets medlemmer om de emner, der ønskes behandlet – herunder om indhold og formål med mødet.
§ 9	En stedfortræder for et medlem kan indkaldes til at deltage i rådets møder i alle tilfælde, hvor det ordinære medlem har forfald.
§ 10 stk.1	
Handicaprådet er beslutningsdygtigt, når mindst halvdelen af rådets medlemmer er til stede. Alle beslutninger træffes ved almindelig stemmeflerhed blandt de fremmødte.
§ 10 stk. 2
	Handicaprådets afgørelser tager udgangspunkt i, at rådet er et dialogforum. Der arbejdes som udgangspunkt ud fra princippet om konsensus.
Er der behov for at træffe beslutninger ved afstemning sker det, når rådet er beslutningsdygtigt ved almindelig stemmeflerhed gennem afstemning med minimum 8 medlemmer til stede. Ved stemmelighed er formandens stemme afgørende. 
§ 11	Formanden og næstformand varetager eventuelle rådgivende funktioner ved hastesager. Formanden er forpligtet til at orientere rådets medlemmer herom i et særligt dagsordenpunkt på førstkommende møde efter sådanne hastesager.
§ 12	Handicaprådet kan efter behov nedsætte arbejdsgrupper til behandling af særlige områder. Arbejdsgrupperne kan inddrage specialister i arbejdet. Handicaprådet fastsætter de nærmere regler for eventuelle arbejdsgruppers arbejde.
§ 13	Handicaprådet afholder minimum 1 årligt temamøde, hvor Handicaprådet dykker ned i særlige emner. 
§ 14	Handicaprådets medlemmer har tavshedspligt i henhold til de derom gældende regler for offentlige hverv – jfr. forvaltningslovens § 27
§ 15	Handicaprådet er formelt organiseret under Byrådssekretariatet, som yder bistand til rådet.
§ 16	DH´s medlemmer i Handicaprådet afgiver høringssvar.
§ 17	Kommunalbestyrelsen afholder udgifterne ved Handicaprådets virksomhed – herunder dækning af nødvendige udgifter til tegnsprogstolkning og anden handicapkompensation.
§ 18	Kommunalbestyrelsen yder diæter og godtgørelse for dokumenteret tabt arbejdsfortjeneste og udgiftsgodtgørelse i øvrigt efter reglerne i § 16 i lov om kommunernes styrelse og udbetales inden for et kvartal. 

Godkendt på Handicaprådsmøde den 13. april 2026

